**Csanytelek Község Önkormányzata**

**Polgármesterétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/205-1/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. januári ülésére**

**Tárgy:** *a társadalmi megbízatású alpolgármester tiszteletdíjának és költségtérítése összegének megállapítása*

**Tisztelt Képviselő-testület!**

Tájékoztatom Önöket arról, hogy a *társadalmi megbízatású alpolgármester tiszteletdíja* *emelését* a Képviselő-testület a polgármester előterjesztése alapján állapíthatja meg a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése szerint eljárva.

A társadalmi megbízatású alpolgármester tiszteletdíja összegszerűségéről az Mötv. nem rendelkezik, viszont az Mötv. 71. § (5) bekezdése értelmében a *társadalmi megbízatású polgármester tiszteletdíját a Képviselő-testület a főállású polgármester illetménye 50 %-a összegében szabhatja meg.* Ennek azért van jelentősége, mert a társadalmi megbízású alpolgármester tiszteletdíja összege képezi a társadalmi megbízatású alpolgármester tiszteletdíja alapját, amely annak az összegnek a 90 %-át nem haladhatja meg, melynek egészéről, vagy meghatározott részéről a Képviselő-testülethez intézett írásbeli nyilatkozatával a társadalmi megbízású alpolgármester lemondhat.

A főállású polgármester illetménye 2022. január 01. napjával megváltozott és az Mötv. 72. § (2) bekezdéséből számolt, a (4) bekezdés d) pontja szerinti összege **780.000.- Ft havonta.**

A társadalmi megbízatású alpolgármestert a tiszteletdíja összege a megválasztása napjától (2019. október 13.) e tisztség betöltéséig illeti meg. Az Mötv 80. § (3) bekezdése értelmében a *társadalmi megbízatású alpolgármester havonta költségtérítésként a számára megállapított tiszteletdíja összege 15 %-ára jogosult,* kivéve, ha ettől eltérő nyilatkozatot tesz. A csatolt nyilatkozat szerint eljárva a társadalmi megbízású alpolgármester részére költségtérítése jogcímén 2022. 01. 01. napjától továbbra is **9750.-Ft** összegben való megállapítására és folyósítására teszek javaslatot.

A társadalmi megbízatású alpolgármestert a fenti 780.000.- Ft 50 %-a 390.000.- Ft-nak a 90 %-a **351.000.- Ft** tiszteletdíj illeti havonta 2022. január 01. napjától e tisztségének fennállása idejére, melyről az Mötv. 80. § (2) bekezdése értelmében mint társadalmi megbízású alpolgármesternek jogában áll a számára megállapítható tiszteletdíjról részben, vagy egészében lemondani.

Bérces Mariann ezen előterjesztéshez csatolt 1. mellékletében a Képviselő-testülethez intézett nyilatkozatában **286.000.- Ft tiszteletdíjról** és annak 15 %-a (42.900.- Ft ) **költségtérítés** jogcímén járó összegből havi **133.150.- Ft költségtérítés összegéről l e m o n d**, azzal a feltétellel, hogy az eddigi gyakorlatnak megfelelően továbbra is megtörténik a **havi bruttó 65.000.- Ft tiszteletdíj és 9.750.- Ft költségtérítés számára való folyósítása.**

A társadalmi megbízatású alpolgármester költségtérítése havi összegét az önkormányzat adott évi költségvetése terhére kell teljesíteni, ezért kezdeményezem annak határozatba foglalását.

**Tisztelt Képviselő-testület!**

Indítványozom az előterjesztésbe foglaltak megvitatás utáni változtatás nélküli elfogadását és annak határozatba foglalását.

C s a n y t e l e k, 2022. január 20.

Tisztelettel:

………………………………..

Erhard Gyula

polgármester

**……./2022. (I. .. .) Ökt határozat**

**Tárgy:** *A társadalmi megbízatású alpolgármester tiszteletdíja és költségtérítése összegének megállapítása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a település polgármestere által benyújtott előterjesztésében foglaltakat és az alábbi döntést hozta.

1.) Csanytelek Község Önkormányzata Képviselő-testülete tudomásul veszi  **Bérces Mariann** *társadalmi megbízatású alpolgármester*  által - a Magyarország helyi önkormányzatairól szóló 2011. évi CLXXXIX. törvény 80. § (2) bekezdésében rögzített jogán eljárva – tett a *tiszteletdíj összegéről* való *e határozathoz csatolt lemondó nyilatkozatában foglaltakat,* és rögzíti, hogy **Bérces Mariann társadalmi megbízatású alpolgármester részére** 2019. október 29. napjától65.000.- Ft összegben megállapított havi tiszteletdíja összegéthatályban tartja és **2022. január 01. napjától a** képviselő-testületben viselttársadalmi megbízatású alpolgármesteri megbízatása időszakára havonta **bruttó 65.000. Ft-ban** (azaz: hatvanötezer forintban) **tiszteletdíjat állapít meg.**

2.) Csanytelek Község Önkormányzata Képviselő-testülete elrendeli a társadalmi megbízatású alpolgármester részére havi **9.750.-Ft** (azaz: kilencezerhétszázötven forint) **költségtérítés** jogcímén(amely az 1. pont szerinti tiszteletdíj 15 %-a) - a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve – havonta történő kifizetését.

3.) A Képviselő-testület felkéri Kató Pálné jegyzőt, hogy gondoskodjon a társadalmi megbízatású alpolgármester tiszteletdíja és költségtérítése havi összegének az önkormányzat adott évi költségvetése tervezésekor való beállításáról, számára történő kiutalásáról és a további szükséges intézkedések megtételéről a hatályos vonatkozó jogszabályokban foglaltak szerint eljárva.

Végrehajtás határideje: azonnal és folyamatos

Végrehajtásért felelős: Kató Pálné jegyző és általa

Tóth Józsefné Adó- és Pénzügyi Iroda Vezetője

Beszámolás határideje: soron következő képviselő- testületi ülés

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Bérces Mariann társadalmi megbízatású alpolgármester

- Erhard Gyula polgármester

- Kató Pálné jegyző és általa

- Tóth Józsefné Adó- és Pénzügyi Iroda Vezetője

- Irattár