

# ***Csanytelek Község Önkormányzata Jegyzőjétől***



*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/241-1/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. januári ülésére**

**Tárgy:** *Beszámoló lejárt határidejű határozatok végrehajtásáról*

**Tisztelt Képviselő-testület!**

Az alábbiakban tájékoztatom Önöket a Képviselő-testület által határozatba foglalt döntéseinek végrehajtása megadott határidőn belüli megtörténtéről, esetleges elmaradásáról, vagy határidőn túli teljesítés okairól.

**2/2021. (I. 25.) Ökt határozat**ában a testület nevében eljáró polgármester úr *Csanytelek Község Önkormányzata és az Önkormányzati Hivatal által ellátott egyéb szolgáltatási tevékenységek (szabadkapacitás kihasználása) 2021. évi díjtételeit* határozta meg, amely az előző, 2020. évi díjtételekkel megegyező mértékű, tekintettel arra, hogy a Kormány 603/2020. (XII. 18.) Kormányrendeletében minden ár- és díjtétel emelését megtiltotta az önkormányzatok számára 2021. december 31. napjáig, melyet módosított és a tiltás időpontját 2022. június 30. napjáig kitolta.

**3/2021. (I. 25.) Ökt határozat**ában a polgármester úr *Csanytelek községben működő civil szervezetek és helyi önszerveződő közösségek 2021. évi működési célú támogatása* tárgyában kiadott támogatási összegek kerültek be az önkormányzat és az önkormányzati hivatal költségvetésébe, amelynek végrehajtása pályázati rendszernek és a vonatkozó önkormányzati jogszabályban foglaltaknak megfelelve valósultak meg.

**4/2021. (I. 25.) Ökt** határozatában döntött polgármester úr az *önkormányzati tulajdonú lakások és garázsok 2021. évi bérleti díjának összegéről,* amelyeta fent írt Kormányrendeletben foglaltakra tekintettel, a 2020. évi díjtétellel megegyező összegben határozott meg, így a szerződésekben nem változtak az összegek.

**5/2021. (I. 25.) Ökt határozat**ba foglalta polgármester úr*Csanytelek Község Önkormányzata rövid- közép- és hosszú-távú fejlesztési programja módosításáról* szóló döntését, melyben a rövidtávú tervben szereplő kijelölt feladat végrehajtása okán a 2020. évben megvalósult megjelölést törölte és helyébe aktuális feladatot rögzített, mint pl. a sólyapálya kiépítését követő feladatok, kiírt pályázatok szerepeltetésével.

**7/2021. (II. 22.) Ökt határozat** *az önkormányzat és az önkormányzati hivatal 2021. évi költségvetéséről szóló önkormányzati rendelet-tervezet elfogadását* foglalja magában, amely a világjárvány miatt elrendelt korlátozások miatt, a megszokott eljárásrendhez képest nem köz-meghallgatás keretébenzajlott, hanem a képviselő-testület nevében eljárva polgármester úr hozott döntést és adtuk ki közösen az önkormányzat rendeletét, melynek végrehajtásáról szóló önkormányzati rendeletben fogunk számot adni idén áprilisban.

**8/2021. (II. 22.) Ökt határozat**ban mondott véleményt polgármester úr az *Alsó- Tisza-menti Önkormányzati Társulás és az általa fenntartott intézmények 2021. évi költségvetéséről*, melynek végrehajtása a Társulás Társulási Tanácsa által hozott határozata és ahhoz rendelt költségvetése szerint valósult meg.

**9/2021. (II. 22.) Ökt határozat**  *Csanytelek Község Önkormányzata Polgármestere 2021. évi szabadsága ütemezését* a polgármester úr személyes érintettsége miatt a település alpolgármestere hagyta jóvá*.* A szabadságok kivételének ellenőrzése során megállapítást nyert, hogy polgármester úr az általa beütemezetteknek megfelelve vette igénybe szabadságát.

**10/2021. (II. 22.) Ökt határozat a** *Kulturális célú ingatlanfejlesztéshez támogatási igénylés benyújtása a Csanytelek, Kossuth Lajos utca 15/F szám alatti épület felújítására a VP6-19.2.1-6-3-17 kódszámú „Közösségi tér/színtér építése/létrehozása, infrastrukturális fejlesztése” című pályázati program keretében* rögzíthetem, hogy határidőben megtörtént a pályázat benyújtása, amely eredményesen zárult és a terveknek megfelelően megvalósult a fejlesztés, amelynek önrészét az önkormányzat 2021. évi költségvetéséből fedeztük le.

**11/(2021. III. 10.) Ökt határozattal** hagyta jóvá polgármester úr*Csanytelek Község Önkormányzata 2021. évi Közbeszerzési Tervét,* melynek mellékletébe sorolt csapadékvíz elvezető rendszer fejlesztésére előirányzott feladatsor szerint történt a II. ütem kivitelezése és folyik a központi forrással való elszámolás.

**12/2021. (III. 10.) Ökt határozat** *pályázat benyújtása a Csanytelek, Petőfi utca útburkolata felújítási munkálataira a 2021. évi önkormányzati feladatellátást szolgáló fejlesztések támogatásáról* szóló polgármesteri döntésben szereplő kiírási feltételeknek megfelelve elnyert pályázat szerint valósult meg a Petőfi utca szilárdburkolata aszfaltréteggel való borírása, melynek önerejét az önkormányzat 2021. évi költségvetéséből biztosította. A pályázati összeggel való elszámolás rendben lezajlott.

**26/2021. (V. 21.) Ökt határozat** *Csanytelek Község Önkormányzata gyermekjóléti- és gyermekvédelmi feladatainak 2020. évi ellátásáról adott átfogó értékelésről* szól, melynek foglaltak maradéktalan végrehajtásával megvalósult a központi jogalkotó ezirányú elvárása.

**27/2021. (V. 31.) Ökt határozat az** *Európai Csanytelekért Közalapítvány 2020. évi tevékenységéről szóló beszámoló jelentése elfogadását* foglalja magában, melynek célhoz kötöttségét tekintve 2021. évi tevékenységéről szóló beszámolóban kapunk képet, melyet idén május hónapban kell a Kuratórium Elnökének a testület elé benyújtania.

**28/2021. (V. 31.)** Ökt **határozat**ban polgármester úr a *Somogyi Károly Városi és Megyei Könyvtár által Csanytelek településen 2020. évben nyújtott szolgáltatásairól szóló beszámoló elfogadásáról* hozott döntést, amelyben foglaltak végrehajtásáról idén a 2021. évi beszámolóban kapunk tájékoztatást.

**30/2021. (VII. 2.) Ökt határozat**ban már a Képviselő-testület saját jogán hozott döntést *az önkormányzat és az önkormányzati hivatal 2020. évi költségvetési pénzmaradványa végleges felosztásának jóváhagyásáról,* melyben foglaltak végrehajtása beépült az önkormányzat 2021. évi költségvetésébe és végrehajtása megtörtént.

**31/2021. (VII. 2.) Ökt határozat**bana testület a *VP6-7.2.1-.1-21**„Külterületi helyi közutak fejlesztése” program keretében a „Csanytelek, Lehel utca és Szent István utca földútjainak stabilizálása” tárgyú pályázat beadásának és önerő biztosításának* tárgyában hozott döntése végrehajtása 2021. év őszén megvalósult központi pályázati forrásból és az önkormányzat tavalyi évi költségvetéséből. Ennek azért van nagy jelentősége, mert erre 2022. évben lehetőség nyílik aszfaltréteggel való borítás érdekében pályázaton való indulásra.

**32/2021. (VIII. 13.) Ökt** határozat a *Csanyteleki Víziközművek 2022.-2036. évek közötti időszakra vonatkozó szennyvíz ágazat gördülő fejlesztési tervének jóváhagyását* foglalja magába, melynek végrehajtására tavaly augusztus 30. napjáig adott határidőt a testület, melyet a végrehajtás során sikerült betartani. Az illetékes hatóság befogadta és jóváhagyta a testület azon döntését, hogy 2022.-2036. évek között a szennyvízágazban nem tervez beruházást. Ennek a döntésnek is nagy jelentősége van, mert az ellátotti felelősség átadásával már a Magyar Államra fog hárulni a továbbiakban az esetleges beruházási kötelezettség.

**33/2021. (VIII. 13.) Ökt határozat** a*Csanyteleki Víziközművek 2022-2036. évek közötti időszakra vonatkozó ivóvíz ágazat gördülő fejlesztési tervének jóváhagyása* is szerepet játszik a fenti határozatban már jelzett változásban, melyről később beszámolok. Határidőn belül beterjesztett jegyzőkönyvi kivonatot elfogadta az illetékes hatóság.

**34/2021. (VIII. 13.) Ökt határozat** a *fogorvosi körzet alapellátására kötött feladatellátási szerződés módosítására* azért került sor, mert 2021. szeptember 1. napjával új rendelési idő lépett hatályba, melyről szóló szerződést a felek 2021. augusztus 19. napján, határidőn belül írták alá.

**35/2021. (VIII. 13.) Ökt határozat** a *települési önkormányzatok szociális célú tüzelőanyag vásárlásához kapcsolódó pályázat benyújtásáról* szól*,* melyben a testület által megadott paraméterek szerint történt a pályázat benyújtása. A Belügyminiszter úr döntésével az igényléshez képest kevesebb mennyiséget hagyott jóvá, viszont néhány m3-rel többek a 2020. évben elnyert pályázathoz viszonyítva. Minden jogszerűen pályázó család számára tudtunk téli tüzelőanyagot térítésmentesen, felaprítva, házhoz szállítva kijuttatni, ami kiegészítette az adott család tüzelőanyagát. A feladat végrehajtása tavaly év vége előtt megtörtént.

**36/2021. (VIII. 13.) Ökt határozat** tartalmazza a  *Csanytelek, Petőfi utca (belterület 339/2 hrsz) és Damjanich utca (020 hrsz) részleges útburkolat felújítási munkálataira kivitelező kiválasztása* döntését és a nyertes vállalkozóval szerződés kötési kötelezettséget, melynek teljesítése határidőn belül megtörtént, akárcsak a kivitelezési munkálatok, és a pályázaton elnyert központ forrással való elszámolás.

**37/2021. (VIII. 13.) Ökt határozat** szintén *a Csanytelek, Petőfi utca útburkolat felújítási munkálataira kivitelező kiválasztásáról* szól, mert két külön álló pályázatként lehetett benyújtani az igényt a Belügyminisztérium által kiírt pályázatra, melyet elnyerve, a határozatba foglaltak szerinti nyertessel a kivitelezési szerződés aláírására a megadott határidőn belül került sor. A kivitelezés megvalósult, a pályázati összeggel való elszámolás megtörtént.

**40/2021. (IX. 24.) Ökt határozat** *Csanytelek Község Önkormányzata ellátotti felelőssége és víziközmű-vagyona Magyar Állam javára való átruházásának megalapozása érdekében végrehajtásra váró feladatok eljárásrendjéről* szól, melyben adott felhatalmazás alapján polgármester úr megtette azon intézkedéseket, melyek hozzájárultak a tárgyban a következő döntések meghozatalához.

**43/2021. (IX. 24.) Ökt határozat**  a *Bursa Hungarica Felsőoktatási Önkormányzati Ösztöndíjrendszer 2022. évi fordulójához történő csatlakozás* lehetőségével nem élt a településen szociálisan rászoruló fiatal, így ezen a jogcímem nem tudott támogatást nyújtani az önkormányzat költségvetéséből a tavalyi évben a hivatal.

**44/2021. (XI. 26.) Ökt határozat** *Csanytelek Község Önkormányzata és a Csanyteleki Polgármesteri Hivatal 2022. évi belső ellenőrzési programja, időrendi táblázata, kockázatelemzése (a belső ellenőrzési stratégiai terve (2021.-2024. időszakra vonatkozóan történő) elfogadása, belső ellenőrrel megállapodás kötésére* vonatkozó döntése végrehajtása határidőn belül megtörtént, a szerződést a felek 2021. december 13. napján saját kezűleg aláírták, így nincs akadálya a központi jogszabályban foglalt kötelezettség szerinti feladatellátásnak.

**45/2021. (XI. 26.) Ökt határozat** *a településen folyó közétkeztetési térítési díjak összegének megállapításáról szól,* melyet önkormányzati rendeletbe rögzítve érvényesíthet a szolgáltatást nyújtó KÉBSZ Kft 2022. január 01. napjától a társulás által fenntartott gyermekjóléti intézményeiben, a mini bölcsődében, az óvodában és a helyi általános iskolában gyermekétkeztetés szolgáltatást igénybe-vevő gyermekek szülői felé, annak köszönhetően, hogy a Kormány tiltó rendelkezése alóli kivételek közé tartozás erre módot ad önkormányzatunk számára.

**46/2021. (XI. 26.) Ökt határozat** a *Szent László Általános Iskola (Csanytelek, Szent László u. 4/a sz.) épületeinek vagyonkezelésére megkötött szerződés módosítása* jogcímén leírt feladatok végbe mentek határidőn belül, mert sort került a szerződés felek általi aláírására és megtörtént a jogcím változás bejegyzése az épületet használó Hódmezővásárhelyi Tankerületi Központ javaára az illetékes Földhivatal által vezetett ingatlan-nyilvántartásba való átvezetésével.

**48/2021. (XI. 26.) Ökt határozat** *a 2022. évi közfoglalkoztatási munkaprogramok* mind két ágazatban 13 – 13 fővel való igénylése bírálata és a szerződéskötés előkészítése határidőben megtörtént, napokon belül sor kerülhet a dokumentumok felek általi aláírására.

**51/2021. (XII. 29.) Ökt határozat** *a Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2021. évi beszámoló elfogadását* tartalmazza, melynek megadott határidőn belüli megküldésével tett eleget kötelezettségének a végrehajtó szerv.

**53/2021. (XII. 29.) Ökt határozat** *„Ópusztaszer – Baks – Csanytelek – Felgyő – Tömörkény településeket összekötő kerékpárút fejlesztése” című pályázat benyújtásához szükséges előkészítési tevékenységekre vonatkozó előterjesztésben* foglaltak szerinti feladat, az együttműködési megállapodás polgármester úr általi aláírása, határidőn belül megtörtént. A projekt gesztoraként eljárva folytatódik az együttműködési megállapodásban foglaltak végrehajtása.

**54/2021. (XII. 29.) Ökt határozata** *a Csanytelek, Kossuth Lajos utca 34. szám alatti épület felújítására a VP6-19.2.1-6-8-21 kódszámú „Helyi fejlesztések támogatása” című pályázati program keretében támogatási igénylés benyújtásáról* szól, melynek megadott határidőben való teljesítésével megnyílt a lehetőség a támogatás elnyerésére.

**55/2021. (XII. 29.) Ökt határozat** *saját forrás vállalás végleges jóváhagyása a TOP-4.1.1-16-CS1-2020-00004 azonosító számú „Orvosi rendelő felújítása II. ütem” című pályázati programban* szereplő kötelezettség teljesítése az önkormányzat 2021. évi költségvetési tartalék-keretébe való betervezésével és abból való teljesítésével tesz eleget a program szerinti időben.

**58/2021. (XII. 29.) Ökt határozat**  *Csanytelek Község Önkormányzata ellátotti felelőssége és víziközmű-vagyona Magyar Állam javára való átruházása érdekében végrehajtásra váró feladatok eljárásrendjét* tartalmazza, melyben az önkormányzat eleget tett az együttműködési megállapodásban vállalt kötelezettségének és a tranzakciós szerződés szerinti feladatának és átadta az önkormányzat kötelező feladatai közé tartozó ellátotti felelőségi feladat- és hatáskörét, vele az ivóvíz- és szennyvíz ágazat működtetését lehetővé tevő eszközparkot, minden vagyonát, benne az Alföldvíz Kft. részvényét is. Az erről szóló tranzakciós szerződést polgármester úr a testület felhatalmazása alapján 2022. január 19. napján aláírta.

**59/2021. (XII. 29.) Ökt határozat** *Csanytelek Község Önkormányzata Polgármestere számára 2022. évtől járó illetménye összegének rögzítése* tárgyában előírt feladatot a megadott határidő keretén belül a hivatal számítógépes programja alkalmazásával hajtotta végre, így időben teljesült a vonatkozó törvénybe foglalt rendelkezés végrehajtása.

**60/2021. (XII. 29.) Ökt határozat** *a KÉBSZ Kft. javadalmazási szabályzata jóváhagyása* keretében rendelte el a testület a szabályzat cégiratok közötti elhelyezése érdekében a Szegedi Törvényszéken való benyújtását, amely 2022. január 24. napján megtörtént.

**Tisztelt Képviselő-testület!**

Kezdeményezem a tárgyi beszámolóban foglaltak megvitatását és változtatás nélküli elfogadását a csatolt határozatban foglaltak szerint.

C s a n y t e l e k, 2022. január 24.

Tisztelettel:

………………………….

Kató Pálné jegyző

**…./2022. (I. .. .) Ökt határozat**

**Tárgy:** *Beszámoló lejárt határidejű határozatok végrehajtásáról*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi, a jegyző által benyújtott beszámolóban foglaltakat, melyet változtatás nélkül az alábbiak szerint fogadott el.

A **2/2021. (I. 25.) Ökt határozat**ában a testület nevében eljáró polgármester úr *Csanytelek Község Önkormányzata és az Önkormányzati Hivatal által ellátott egyéb szolgáltatási tevékenységek (szabadkapacitás kihasználása) 2021. évi díjtételeit* határozta meg,

A **3/2021. (I. 25.) Ökt határozat**ában a polgármester úr *Csanytelek községben működő civil szervezetek és helyi önszerveződő közösségek 2021. évi működési célú támogatása* tárgyában,

A **4/2021. (I. 25.) Ökt** határozatában döntött polgármester úr az *önkormányzati tulajdonú lakások és garázsok 2021. évi bérleti díjának összegéről,*

Az **5/2021. (I. 25.) Ökt határozat**ba foglalta polgármester úr*Csanytelek Község Önkormányzata rövid- közép- és hosszú-távú fejlesztési programja módosításáról* szóló döntését,

A **7/2021. (II. 22.) Ökt határozat** *az önkormányzat és az önkormányzati hivatal 2021. évi költségvetéséről szóló önkormányzati rendelet-tervezet elfogadását* foglalja magában,

A **8/2021. (II. 22.) Ökt határozat**ban mondott véleményt polgármester úr az *Alsó- Tisza-menti Önkormányzati Társulás és az általa fenntartott intézmények 2021. évi költségvetéséről*,

A **9/2021. (II. 22.) Ökt határozat**  *Csanytelek Község Önkormányzata Polgármestere 2021. évi szabadsága ütemezését* a

A **10/2021. (II. 22.) Ökt határozat a** *Kulturális célú ingatlanfejlesztéshez támogatási igénylés benyújtása a Csanytelek, Kossuth Lajos utca 15/F szám alatti épület felújítására a VP6-19.2.1-6-3-17 kódszámú „Közösségi tér/színtér építése/létrehozása, infrastrukturális fejlesztése” című pályázati program keretében,*

A **11/(2021. III. 10.) Ökt határozattal** hagyta jóvá polgármester úr*Csanytelek Község Önkormányzata 2021. évi Közbeszerzési Tervét,*

A **12/2021. (III. 10.) Ökt határozat** *pályázat benyújtása a Csanytelek, Petőfi utca útburkolata felújítási munkálataira a 2021. évi önkormányzati feladatellátást szolgáló fejlesztések támogatásáról,*

A **26/2021. (V. 21.) Ökt határozat** *Csanytelek Község Önkormányzata gyermekjóléti- és gyermekvédelmi feladatainak 2020. évi ellátásáról adott átfogó értékelésről* szól,

A **27/2021. (V. 31.) Ökt határozat az** *Európai Csanytelekért Közalapítvány 2020. évi tevékenységéről szóló beszámoló jelentése elfogadását* foglalja magában,

A **28/2021. (V. 31.)** Ökt **határozat**ban polgármester úr a *Somogyi Károly Városi és Megyei Könyvtár által Csanytelek településen 2020. évben nyújtott szolgáltatásairól szóló beszámoló elfogadásáról* hozott döntést,

A **30/2021. (VII. 2.) Ökt határozat**ban már a Képviselő-testület saját jogán hozott döntést *az önkormányzat és az önkormányzati hivatal 2020. évi költségvetési pénzmaradványa végleges felosztásának jóváhagyásáról,*

A **31/2021. (VII. 2.) Ökt határozat**bana testület a *VP6-7.2.1-.1-21**„Külterületi helyi közutak fejlesztése” program keretében a „Csanytelek, Lehel utca és Szent István utca földútjainak stabilizálása” tárgyú pályázat beadásának és önerő biztosításának* tárgyában hozott döntése,

A **32/2021. (VIII. 13.) Ökt** határozat a *Csanyteleki Víziközművek 2022.-2036. évek közötti időszakra vonatkozó szennyvíz ágazat gördülő fejlesztési tervének jóváhagyását* foglalja magába,

A **33/2021. (VIII. 13.) Ökt határozat** a*Csanyteleki Víziközművek 2022-2036. évek közötti időszakra vonatkozó ivóvíz ágazat gördülő fejlesztési tervének jóváhagyása,*

A **34/2021. (VIII. 13.) Ökt határozat** a *fogorvosi körzet alapellátására kötött feladatellátási szerződés módosítására,*

A **35/2021. (VIII. 13.) Ökt határozat** a *települési önkormányzatok szociális célú tüzelőanyag vásárlásához kapcsolódó pályázat benyújtásáról* szól*,*

A **36/2021. (VIII. 13.) Ökt határozat** tartalmazza a  *Csanytelek, Petőfi utca (belterület 339/2 hrsz) és Damjanich utca (020 hrsz) részleges útburkolat felújítási munkálataira kivitelező kiválasztása,*

A **37/2021. (VIII. 13.) Ökt határozat** szintén *a Csanytelek, Petőfi utca útburkolat felújítási munkálataira kivitelező kiválasztásáról* szól,

A **40/2021. (IX. 24.) Ökt határozat** *Csanytelek Község Önkormányzata ellátotti felelőssége és víziközmű-vagyona Magyar Állam javára való átruházásának megalapozása érdekében végrehajtásra váró feladatok eljárásrendjéről* szól,

A **43/2021. (IX. 24.) Ökt határozat**  a *Bursa Hungarica Felsőoktatási Önkormányzati Ösztöndíjrendszer 2022. évi fordulójához történő csatlakozás,*

A **44/2021. (XI. 26.) Ökt határozat** *Csanytelek Község Önkormányzata és a Csanyteleki Polgármesteri Hivatal 2022. évi belső ellenőrzési programja, időrendi táblázata, kockázatelemzése (a belső ellenőrzési stratégiai terve (2021.-2024. időszakra vonatkozóan történő) elfogadása, belső ellenőrrel megállapodás kötése,*

A **45/2021. (XI. 26.) Ökt határozat** *a településen folyó közétkeztetési térítési díjak összegének megállapításáról,*

A **46/2021. (XI. 26.) Ökt határozat** a *Szent László Általános Iskola (Csanytelek, Szent László u. 4/a sz.) épületeinek vagyonkezelésére megkötött szerződés módosítása,*

A **48/2021. (XI. 26.) Ökt határozat** *a 2022. évi közfoglalkoztatási munkaprogramok szervezése,*

Az **51/2021. (XII. 29.) Ökt határozat** *a Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2021. évi beszámoló elfogadását* tartalmazza,

Az **53/2021. (XII. 29.) Ökt határozat** *„Ópusztaszer – Baks – Csanytelek – Felgyő – Tömörkény településeket összekötő kerékpárút fejlesztése” című pályázat benyújtásához szükséges előkészítési tevékenységekre vonatkozó előterjesztésben* foglaltak,

Az **54/2021. (XII. 29.) Ökt határozata** *a Csanytelek, Kossuth Lajos utca 34. szám alatti épület felújítására a VP6-19.2.1-6-8-21 kódszámú „Helyi fejlesztések támogatása” című pályázati program keretében támogatási igénylés benyújtásáról,*

Az **55/2021. (XII. 29.) Ökt határozat** *saját forrás vállalás végleges jóváhagyása a TOP-4.1.1-16-CS1-2020-00004 azonosító számú „Orvosi rendelő felújítása II. ütem” című pályázati programban,*

Az **58/2021. (XII. 29.) Ökt határozat**  *Csanytelek Község Önkormányzata ellátotti felelőssége és víziközmű-vagyona Magyar Állam javára való átruházása érdekében végrehajtásra váró feladatok eljárásrendjét* tartalmazza,

Az **59/2021. (XII. 29.) Ökt határozat** *Csanytelek Község Önkormányzata Polgármestere számára 2022. évtől járó illetménye összegének rögzítése*,

A **60/2021. (XII. 29.) Ökt határozat** *a KÉBSZ Kft. javadalmazási szabályzata jóváhagyása*

tárgyában történt feladatok végrehajtásáról szóló jegyzői beszámolóban foglaltakat hagyta jóvá a Képviselő-testület.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző
* Irattár

beruházások a tervek szerint valósultak meg az elmúlt évben

**12/2021. (III. 10.) Ökt határozat**

**Tárgy:** *pályázat benyújtása a Csanytelek, Petőfi utca útburkolata felújítási munkálataira a 2021. évi önkormányzati feladatellátást szolgáló fejlesztések támogatására*