**Csanytelek Község Polgármesterétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/42-3/2022.

**Tulajdonosi hozzájáruló**

**n y i l a t k o z a t**

1.)

Alulírott **Erhard Gyula Csanytelek Község Önkormányzata Polgármestereként** anyagijogi- és büntetőjogi felelősségem tudatában nyilatkozom, hogy Csanytelek Község Önkormányzata (a továbbiakban: önkormányzat) a csanyteleki 337/45/A/5. hrsz. alatt tulajdonában lévő, Csanytelek, Radnóti M. u. 2. sz. alatti orvosi rendelőknek helyet adó ingatlanban elhelyezett **fogorvosi rendelőjét, annak eszközeivel, felszerelésével együtt *térítésmentesen rendelkezésre bocsájtja* a Dr. Makai-Kis Szabina fogorvos által működtetett SzabinaDent Kft.** (Csanytelek, Árpád u. 35. sz.) **számára,** az önkormányzattal kötött feladatellátási szerződés hatálya alatti időszakra.

A fogászati rendelőt területi ellátási kötelezettséggel bíró

a) *fogászati alapellátásra,*

b) *fogászati röntgen ellátásra,*

c) *iskolafogászati ellásra*

*veheti igénybe a SzabinaDent Kft-t működtető Dr. Makai-Kis Szabina fogorvos a feladatellátási szerződés szerinti rendelési idő alatt.*

2.)

Hozzájárulok ahhoz, hogy a SzabinaDent Kft-t működtető Dr. Makai-Kis Szabina távolléte alatti időszakában az Őt helyettesítő fogorvos a fogorvosi rendelőt annak eszközeivel együtt térítésmentesen használhassa.

3.)

Hozzájárulásomat adom ahhoz, hogy a Dr. Makai-Kis Szabina fogorvos által működtetett SzabinaDent Kft. a Csanytelek, Radnóti M. u. 2. sz. alatti fogászati rendelőt telephelyként térítésmentesen használja az alábbi rendelési idő alatt

a) kedden 13.00 – 15.00 óráig,

b) csütörtökön 12.30 – 14.30 óráig

*magánrendelés céljára* a feladatellátási szerződés hatálya időszaka alatt.

4.)

Hozzájárulok ahhoz, hogy a SzabinaDent Kft-t működtető Makai-Kis Szabina fogorvos a *Baks Községi Önkormányzat* fogorvosi körzetében feladatellátási szerződés szerint fogászati alapellátást végző fogorvos távolléte ideje alatt *helyettesítési feladatot lásson el* (egymással kötött megállapodás szerint) akként, hogy a Baks község fogorvosi körzetébe tartozó állampolgárok térítésmentesen vehessék igénybe az önkormányzat által fenntartott fogorvosi rendelőjét.

A tárgyi nyilatkozatot a Csongrád-Csanád Megyei Kormányhivatal Szentesi Járási Hivatal Népegészségügyi Osztálya részére az általa SzabinaDent Kft. számára működési engedély kiadásához adtam ki.

C s a n y t e l e k, 2022. január 28.

……………………………………

Erhard Gyula polgármester

P. h.