**Feladatellátási szerződés**

**1. m ó d o s í t á s a**

amely létrejött alulírott helyen és időben

egyrészről: **Csanytelek Község Önkormányzata Képviselő-testülete** (6647. Csanytelek, Volentér János tér 2. sz.) képviseli: **Forgó Henrik polgármester** (a továbbiakban: Megbízó),

másrészről: **Dr. Makai-Kis Szabina vállalkozó, okleveles fogorvos doktor** (szül. helye: Csongrád, ideje: 1992. június 15. anyja neve: Kurucz Erika Szilvia, Csanytelek, Árpád u. 35. sz. alatti lakos) által a Csanytelek, Radnóti M. u. 2. sz. alatti rendelőben területi ellátási kötelezettséggel 2018. szeptember 01. napjától a Csanyteleki 1. fogorvosi körzetben alapellátással megbízott (a továbbiakban: Feladatellátót)

(a továbbiakban: Megbízó és Megbízott együtt: Szerződő felek) között.

Előzmények: a Szerződő felek a Képviselő-testület 60/2018. (VII. 23.) Ökt határozatával jóváhagyott feladatellátási szerződésben rögzített feltételek mellett megegyeztek abban, hogy a Feladatellátó 2018. szeptember 01. napjától határozatlan időre ellátja Csanytelek község 1. sz. fogorvosi körzetébe sorolt lakosság fogorvosi alapellátását, az iskolai fogorvosi feladatokat, területi ellátási kötelezettséggel. E tevékenység végzésére az illetékes eljáró hatóságtól működési engedélyt kapott, melynek alapján jogosultságot szerzett állami finanszírozásra. A feladatellátási szerződés 3. pontjában szabályozták a Szerződő felek a fogorvos rendelési idejét heti 20 órában határozták meg, igazodva a Feladatellátó időbeosztásához. A fogorvosi praxist korábban tartós helyettesítéssel betöltő fogszakorvos státuszára és az adott időszakra vonatkoztatott település lakosság száma alapján megállapított feladatmutató szerinti finanszírozás eltér a határozatlan idejű fogászati alapellátásra biztosított állami támogatástól , így a heti 20 óra helyett heti 21,5 óra felel meg a feladatmutatónak, a Nemzeti Egészségbiztosítási Alap Kezelő – mint központi finanszírozó - elvárásának. A Feladatellátó a *rendelési idő 1,5 órával való megemelését keddi napokon vállalja,* általa tett nyilatkozata szerint, de. 8 órától du. 17,30 óráig. Ezen változást át kell vezettetni a Feladatellátó fogorvos működési engedélyén és arra alapozott finanszírozási szerződésén is, amelynek alapja, a tárgyi feladatellátási szerződés és annak előzményben leírtak szerinti, 2018. október 01. napjával hatályba lépő alábbi módosítása.

1. A Szerződő felek megállapodnak abban, hogy a közöttük előzményben írtak szerint létrejött *feladatellátási szerződés 3.) pontját, az előzményben foglalt okok miatt 2018. október 01. napjától* az alábbiak szerint módosítják:

„3.) Feladatellátó a fogászati alapellátási és az iskolafogászati tevékenységét a Csanytelek, Radnóti M. u. 2. sz. alatti fogorvosi rendelőben a Csongrád Megyei Kormányhivatal Szentesi Járási Népegészségügyi Osztálya által praxisjog alapján kiadott jogerős működési engedélyében jóváhagyott, **2018. október 01.** napjától hatályos **rendelési időben**, az ott lévő eszközökkel, felszerelésekkel látja el személyesen a saját kockázata és felelősségbiztosítása terhére, heti 21,5 órában, az alábbiak szerint.

Rendelési idő:

hétfő: 8 óráról 16 óráig,

kedd: 8 órától 17,5 óráig,

csütörtök: 15 órától 19 óráig.”

1. A Szerződő felek rögzítik, hogy a közöttük létrejött feladatellátási szerződés 3. pontja kivételével, annak többi pontja változtatás nélkül hatályban marad.
2. A Szerződő felek a feladatellátási szerződés 1. módosítását, mint akaratukkal mindenben megegyezőt, saját kezűleg aláírásukkal hitelesítik, mivel az helyesen tartalmazza akaratukat. E szerződés 2 eredeti példányban, 1 oldalban készült, melynek 1. példánya a Feladatellátót, a 2. példánya a Megbízót illeti.

C s a n y t e l e k, 2018. szeptember 28.

Forgó Henrik polgármester Megbízó Dr. Makai-Kis Szabina Feladatellátó