# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/42-2/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. januári ülésére**

**Tárgy:** *fogorvosi körzet fogászati alapellátására kötött feladatellátási szerződés módosítása jóváhagyása*

**Tisztelt Képviselő-testület!**

Emlékeztetem Önöket arra, hogy a Képviselő-testület a **Csanytelek 1. sz. fogorvosi körzete feladatellátásával 2018. szeptember 01. napjától Dr. Makai-Kis Szabina fogorvost bízta meg területi ellátási kötelezettséggel.**

A Képviselő-testület határozatával jóváhagyott Feladatellátási szerződésében *heti 21.5 órás rendelési időkeretet* szerepeltetett. A 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2019. június hónaptól kezdődően heti 21 órára változott, melynek következtében a Feladatellátási szerződést másodízben is módosítani kellett. A feladatellátási szerződés módosításának elmaradása veszélyeztette volna az Mötv. 13. § (1) bekezdés 4. pontja szerinti kötelező önkormányzati egészségügyi alapellátás feladata biztonságát, vele a feladat finanszírozását. A működési engedélyen átvezetésre került a módosítás, továbbá a fogászati alapellátás keretébe tartozó fogászati röntgen ellátás is.

Az eredeti szerződés 3. módosítását eredményezte a 2021. 09. 01. napjától megváltozott *heti rendelési idő helyett új rendelési idő bevezetése,* amely kedvező fogadtatásra talált a település lakossága körében.

**Dr. Makai-Kis Szabina** 2022. január 04. napján kérelmet nyújtott be a fogászati alapellátásra kötött feladatellátási szerződése 2022. március 01. napjával való módosítása iránt, miszerint a feladata ellátása eddigi egyéni vállalkozói státusza helyett *SzabinaDent Kft. név alatt, társas vállalkozásban*, a 2021. szeptember 01. napjától hatályos rendelési idővel kívánja folytatni tevékenységét.

Ez a változtatás nincs kedvezőtlen kihatással az eddigi jól bevált gyakorlathoz képest, mivel nem a fogorvos személyében, hanem feladatellátás formájában megy végbe változás, amely ebbéli formáció alkalmazása a NEAK által az állami költségvetésből kedvezőbb finanszírozási lehetőséget biztosít fogorvos számára.

Indítványozom a fent írtak alapján tárgyi előterjesztésben foglaltak szerint, a fogászati alapellátásra kötött feladatellátási szerződés 4. módosításaként, egységes szerkezetben kiadott, 2022. március 01. napjával való hatálybalépéssel történő jóváhagyását.

**Tisztelt Képviselő-testület!**

Javaslom a tárgyi előterjesztés, annak határozati javaslata és a feladatellátási szerződés Képviselő-testület általi tárgyalását és Pénzügyi Ellenőrző, Foglalkoztatási és Településfejlesztési Bizottság tárgyban kialakított véleménye figyelembevételével való elfogadását.

C s a n y t e l e k, 2022. január 19.

Tisztelettel:

………………………………

Kató Pálné jegyző

**…/2022. (I. ) Ökt határozat**

**Tárgy:** *fogorvosi körzet alapellátására kötött feladatellátási szerződés 4. módosítása jóváhagyása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat, figyelembe vette a Pénzügyi Ellenőrző, Foglalkoztatási és Településfejlesztési Bizottság tárgyban kialakított véleményét és az alábbi döntést hozta.

1. A Képviselő-testület az általa tárgyban **Dr. Makai-Kis Szabina fogorvossal** a Csanyteleki 1. sz. fogorvosi körzetben területi ellátási kötelezettséggel feladatellátási szerződésben megbízott  *2022. március 01. napjától megváltoztatja* az eddigi egyéni vállalkozóként végzett ellátási formáját **SzabinaDent Kft.** név alatti forma alkalmazására az e határozathoz 1. mellékletként csatolt feladatellátási szerződében foglaltak szerint, módosítva a korábban tárgyban kötött szerződésben foglaltakat.
2. A Képviselő-testület felhatalmazza Erhard Gyula polgármester urat a tárgyi 4. ízben módosított és egységes szerkezetbe foglalt feladatellátási szerződés aláírására és további szükséges intézkedések megtételére.
3. A Képviselő-testület felkéri Kató Pálné jegyzőt a tárgyban szükséges intézkedések megtételére: a módosított feladatellátási szerződés aláírását követően a Csongrád-Csanád Megyei Kormányhivatal Szentesi Járási Népegészségügyi Osztálya, Dr. Makai-Kis Szabina fogorvos és a NEAK számára tárgyi feladatellátási szerződés módosításának és egységes szerkezetbe foglalt változata elektronikus úton történő megküldésére.

Végrehajtás határideje: azonnal, 2022. február 15.

Végrehajtásért felelős: Erhard Gyula polgármester a módosított feladat ellátási szerződés aláírásáért

Kató Pálné jegyző az aláírt feladatellátási szerződés illetékes hatóságokhoz való megküldéséért

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Dr. Makai-Kis Szabina fogorvos (SzabinaDent Kft.)
* Kató Pálné jegyző és általa
* Csongrád-Csanád Megyei Kormányhivatal Szentesi Járási Népegészségügyi Osztálya (Szentes)
* Nemzeti Egészségbiztosítási Alapkezelő (Szeged)
* Tóth Józsefné Adó- és Pénzügyi Iroda Vezetője
* Irattár